


ROMÂNIA
JUDEȚUL TIMIȘ
MUNICIPIUL TIMIȘOARA
PRIMAR
Nr. 7991 / 08.12.2017									                     



EXPUNERE DE MOTIVE PRIVIND OPORTUNITATEA
 PROIECTULUI DE HOTĂRÂRE


Secțiunea 1
Titlul proiectului de hotărâre
Proiect de hotărâre privind modificarea şi aprobarea Statului de funcţii 
pentru Direcția Poliţiei Locale Timişoara 


Secțiunea a 2-a
Motivul emiterii proiectului de hotărâre
Promovarea în gradul profesional imediat superior celui deținut a funcționarilor publici 


1. Descrierea situației actuale
Având în vedere prevederile art.63 şi art.64 din Legea nr.188/1999 privind Statutul funcţionarilor publici, republicată, cu modificările şi completările ulterioare, coroborat cu art.125 din H.G. nr.611/2008 pentru aprobarea normelor privind organizarea şi dezvoltarea carierei funcţionarilor publici, cu modificările și completările ulterioare, funcţionarul public poate promova în funcţia publică, în condiţiile legii, iar promovarea în grade profesionale nu este condiţionată de existenţa unui post vacant. Promovarea în funcţia publică de execuţie în gradul profesional imediat superior celui deţinut de funcţionarul public se face prin concurs sau examen, organizat semestrial de către instituţia publică, prin transformarea postului ocupat de funcţionarul public, ca urmare a promovării concursului sau examenului, în limita funcţiilor publice rezervate promovării, cu încadrarea în fondurile bugetare alocate.
În conformitate cu prevederile art.65 alin.(2) din Legea nr.188/1999 privind Statutul funcţionarilor publici, republicată, cu modificările şi completările ulterioare, pentru a putea participa la concursul sau examenul de promovare în gradul profesional imediat superior celui deţinut, funcţionarul public trebuie să îndeplinească cumulativ următoarele condiţii:
    a) să aibă cel puţin 3 ani vechime în gradul profesional al funcţiei publice din care promovează;
    b) să fi obţinut cel puţin calificativul "bine" la evaluarea anuală a performanţelor individuale în ultimii 2 ani calendaristici;
 c) să nu aibă în cazierul administrativ o sancţiune disciplinară neradiată în condiţiile prezentei legi.
2. Schimbări preconizate și rezultate așteptate
Având în vedere Raportul final nr.13384/27.11.2017 încheiat cu ocazia desfăşurării examenului de promovare în gradul profesional imediat superior celui deținut, organizat în data de 21.11.2017 – proba scrisă şi 23.11.2017 – interviul, pentru funcționarii publici din cadrul Direcției Poliției Locale Timișoara, solicităm transformarea posturilor ocupate de persoanele care au susţinut și promovat examenul de promovare în gradul profesional imediat superior celui deținut, astfel:

	Funcția existentă
	Nr.
posturi
	Mutația intervenită
	Funcția modificată

	Polițist local, clasa I, grad profesional asistent
	14
	Transformare posturi prin promovare
	Polițist local, clasa I, grad profesional principal

	Consilier, clasa I, grad profesional asistent
	1
	
	Consilier, clasa I, grad profesional principal

	Polițist local, clasa I, grad profesional principal
	12
	
	Polițist local, clasa I, grad profesional superior

	Consilier, clasa I, grad profesional principal
	6
	
	Consilier, clasa I, grad profesional superior

	Consilier juridic, clasa I, grad profesional principal
	1
	
	Consilier juridic, clasa I, grad profesional superior

	Polițist local, clasa III, grad profesional asistent
	1
	
	Polițist local, clasa III, grad profesional principal

	Polițist local, clasa III, grad profesional principal
	2
	
	Polițist local, clasa III, grad profesional superior



Ținând cont de art.3 alin. (1) și alin.(4) din Legea nr.153 din 28.06.2017 privind salarizarea  personalului plătit din fonduri publice prevede: 
”(1) Gestionarea sistemului de salarizare a personalului din institutiile si autoritatile publice se asigura de fiecare ordonator de credite.
 (4) Ordonatorii de credite au obligatia sa stabileasca salariile de baza/soldele de functie/salariile de functie/soldele de grad/salariile gradului profesional detinut, gradatiile, soldele de comanda/salariile de comanda, indemnizatiile de incadrare/indemnizatiile lunare, sporurile, alte drepturi salariale in bani si in natura prevazute de lege, sa asigure promovarea personalului in functii, grade si trepte profesionale si avansarea in gradatii, in conditiile legii, astfel incat sa se incadreze in sumele aprobate cu aceasta destinatie in bugetul propriu.”
Având în vedere achiziționarea unui număr mare de autoturisme de serviciu în ultima perioadă și implicit mărirea parcului logistic, este necesară atât gestionarea problemelor tehnice apărute dar și prevenirea pe cât posibil a acestora, pentru reducerea cheltuielilor de întreținere. În vederea eficientizării activității instituției prin funcționarea în condiții optime a parcului auto, propunem transformarea unor funcții vacante conform nevoilor instituției, după cum urmează:
- Transformarea unui post vacant de inspector de specialitate, grad profesional I A, din cadrul Compartimentului Logistic-Administrativ, într-un post vacant de inspector de specialitate, grad profesional I, în cadrul Compartimentului Logistic-Administrativ;
- Transformarea unui post vacant de consilier, clasa I, grad profesional superior, din cadrul Serviciului Financiar-Contabilitate, într-un post vacant de referent, clasa III, grad profesional superior, în cadrul Serviciului Financiar-Contabilitate, în vederea reducerii cheltuielilor salariale și eficientizării activității acestei structuri funcționale;
[bookmark: _GoBack]- Transformarea unui post vacant de polițist local, clasa III, grad profesional superior, din cadrul Serviciului Ordine Publică – Biroul Ordine Publică, într-un post vacant de consilier, clasa I, grad profesional asistent, în cadrul Compartimentului Logistic-Administrativ, pentru eficientizarea activității de informatizare a instituției.
3. Alte informații
Luând în considerare cele de mai sus, propunem modificări în structura funcțiilor publice mai sus menționate.
4. Concluzii
Menționăm că modificările solicitate nu impun creșterea numărului de posturi în organigrama instituției.
Precizăm că în bugetul instituției sunt prevăzute și aprobate cheltuieli de personal pentru posturile transformate, conform prevederilor legale.
Având în vedere aspectele prezentate, propunem modificarea și aprobarea Statului de funcții, conform anexei.

